नोकिया ब्रांड के स्मार्टफोन बनाने वाली कंपनी एचएमडी ग्लोबल ने चीनी मार्केट में Nokia X7 स्मार्टफोन लॉन्च कर दिया है। यह नोकिया की एक्स सीरीज़ का तीसरा स्मार्टफोन है। नोकिया पहले ही Nokia X6 और Nokia X5 लॉन्च कर चुकी है। इन दोनों ही फोन की तरह HMD Global द्वारा नोकिया एक्स7 को ग्लोबल मार्केट में Nokia 7.1 Plus के नाम से उतारने की उम्मीद है। Nokia की X सीरीज़ का लेटेस्ट स्मार्टफोन डिस्प्ले नॉच, डुअल रियर कैमरा सेटअप और फिंगरप्रिंट सेंसर के साथ आता है। HMD Global का दावा है कि Nokia X7 को जल्द ही एंड्रॉयड पाई का अपडेट मिलेगा।